પ્રથમ, સૂર્યની સોનેરી કોર ક્ષિતિજમાં ડોકાઈ, અને સમય જતા સૂર્ય ના બે ગોળા નજર સમક્ષ દ્રષ્ટિમાન થયા એક ક્ષિતિજ ની ઉપર અને બીજો તેની નીચે. હળવેક થી બંને ગોળાઓ વચ્ચે અંતર વધવા માંડ્યું. પાણીમાં પ્રતીબીમ્બીત થઇ રહેલો ગોળો લંબાવા માંડ્યો અને આખરે વિખરાઈ ને પાણીની સપાટી પર સોનેરી રજકણ બની છવાઈ ગયો. દૂર એક નૌકા સૂર્યને અડકતી પસાર થઇ રહી હાય તેવો ભાસ થયો. દિવસની શરૂઆત અભૂતપૂર્વ થઇ.